นายกรัฐมนตรี ให้แนวทางศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 บูรณาการทำงานร่วมกันทุกภาคส่วน
นายกรัฐมนตรี ให้แนวทางศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 บูรณาการทำงานร่วมกันทุกภาคส่วน  หยุดการแพร่ระบาดเชื้อไวรัสโคโรนา 2019นพ.ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. แถลงผลการประชุม ที่มี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธาน ว่า นายกรัฐมนตรี ได้แจ้งให้ที่ประชุมทราบถึงการแพร่ระบาดของเชื้อไวรัสโคโรนา 2019 ที่แพร่ระบาดจำนวนมากจนรัฐบาลจะต้องใช้พระราชกำหนดบริหารราชการในสถานการณ์ฉุกเฉิน ระดมกำลังทุกหน่วยงาน ออกกฎเกณฑ์บังคับ เพื่อควบคุมการแพร่ระบาดให้ได้มากที่สุด โดยนายกรัฐมนตรีได้ให้แนวทางการทำงานของศูนย์ ศบค. 6 ข้อ คือ ให้แต่ละหน่วยงาน เสนอแผนแนวทางปฏิบัติ การจัดสรรงบประมาณ ความร่วมมือให้ทุกภาคส่วนในสังคม เสนอแนวทางการแก้ไขปัญหา เชื่อมั่นในระบบทางการแพทย์กำลังทรัพยากรและบุคลากรที่มี เน้นเวชภัณฑ์และอุปกรณ์ทางการแพทย์ เน้นการสื่อสารโดยความร่วมมือสื่อมวลชนให้ความรู้ประชาชน โดยเฉพาะการเว้นระยะห่างทางสังคม หรือ Social distancing